b"\n_START_ARTICLE_\nLauren Mayberry\n_START_SECTION_\nBiografia\n_START_PARAGRAPH_\nMayberry es va llicenciar en dret a la Universitat de Strathclyde, i d'un m\xc3\xa0ster en periodisme l'any 2010. Va estar exercint de periodista de manera independent. Toca el piano des de petita i la bateria des d'adolescent. Dels quinze als vint-i-dos anys va tocar la bateria en diferents bandes. Abans dels Chvrches, Mayberry va estar involucrada en dos grups locals, els Boyfriend/Girlfriend i els Blue Sky Arxivis. Amb els Blue Sky Arxivis n'era la cantant a m\xc3\xa9s de tocar-hi la bateria i el teclat. Com a membre de Blue Sky Arxivis, Lauren Mayberry va fer un cover de la can\xc3\xa7\xc3\xb3 \xe2\x80\x9cKilling in the Name\xe2\x80\x9d, de Rage Against the Machine, que va ser llan\xc3\xa7ada com a senzill._NEWLINE_Al setembre de 2011, Iain Cook d'Aereogramme i de The Unwinding Hours va produir l'EP  Triple  A-Side de Blue Sky Arxivis. Cook va comen\xc3\xa7ar un nou projecte amb el seu amic Martin Doherty i li va demanar a Lauren Mayberry per cantar en unes quantes proves. Ells van compondre durant uns set o vuit mesos en un estudi de Glasgow. Cook, Mayberry i Doherty van decidir formar una nova banda despr\xc3\xa9s de l'\xc3\xa8xit de les sessions. El grup va escollir el nom de Chvrches, usant una \xe2\x80\x9cv\xe2\x80\x9d per distingir-se de \xe2\x80\x9cchurches\xe2\x80\x9d (esgl\xc3\xa9sies en angl\xc3\xa8s) en cerques en internet._NEWLINE_El 2013, la banda va signar amb Glassnote Records despr\xc3\xa9s de llan\xc3\xa7ar les can\xc3\xa7ons \xe2\x80\x9cLies\xe2\x80\x9d i \xe2\x80\x9cThe Mother We Share\xe2\x80\x9d en 2012. El seu EP debut, Recover, es va publicar l'any 2013. Chvrches va publicar el seu \xc3\xa0lbum de debut The Bones of What You Believe el 20 de setembre de 2013._NEWLINE_El setembre de 2013 Lauren Mayberry va escriure un article per The Guardian com a resposta a diversos missatges mis\xc3\xb3gins que havia rebut a internet._NEWLINE_Lauren \xc3\xa9s la fundadura del grup feminista TYCI format a Glasgow. El seu treball amb l'organitzaci\xc3\xb3 inclou articles en la revista online i en el blog de la mateixa organitzaci\xc3\xb3. Se la pot sentir amb regularitat als podcasts de TYCI i al programa mensual de r\xc3\xa0dio presentat per Subcity Radio."